open-index/open-wikipedia-markdown huggingface dataset:
Longhaibanen

**Longhaibanen** (kinesisk: 陇海铁路; pinyin: *Lǒnghǎi Tiělù*) er Folkerepublikken Kinas viktigste jernbanearterie i øst-vest-retning. Den starter i Lianyungang i provinsen  Jiangsu og ender i Lanzhou i Gansu, og går gjennom provinsene Jiangsu, Anhui, Henan, Shaanxi og Gansu. Strekningen er 1&nbsp;759&nbsp;km lang.

## Historie

Byggingen av traséen mellom Kaifeng og Luoyang tok til i 1904, og var ferdig i 1910.

Deretter ble linjen forlenget østover til Xuzhou med ferdigstillelse i 1916, så videre til Haizhou i 1925, og helt frem til Lianyungang i 1934. Vestover ble forlengelsen til Lingbao ferdig i 1927, til Xi'an i 1935, til Baoji i 1936, og til Tianshui i 1945.

Strekningen fra Tianshui til Lanzhou ble bygget etter at Folkerepublikken Kina var proklamert. Byggingen begynte i april 1950 og var fullført i juli 1953. Dermed var hele Longhaibanen ferdig.

Mellom 1956 til 1970 ble avsnittet mellom Zhengzhou og Baoji oppgradert til dobbeltspor. Samtidig måtte linjen i byprefekturet Sanmenxia legges om på grunn av byggingen av Sanmenxiareservoaret. Zhengzhou til Shangqiu-avsnittet fikk dobbeltspor i 1980.

## Større byer på Longhaibanen
* Jiangsu: Lianyungang, Xuzhou 
* Anhui: Huaibei
* Henan: Shangqiu, Kaifeng, Zhengzhou, Luoyang, Sanmenxia 
* Shaanxi： Weinan, Xi'an, Xianyang, Baoji
* Gansu： Tianshui, Dingxi, Lanzhou

## Andre jernbanelinjer som krysser Longhaibanen
* Jinpubanen (seksjon av Jinghubanen): Overgang i Xuzhou
* Jingjiubanen: Shangqiu
* Jingguangbanen: Zhengzhou
* Jiaozhibanen: Luoyang
* Nantongpubanen: Tongguan
* Xikangbanen: Xi'an
* Baochengbanen: Baoji

## Longhaibanen i 2009
Longhaibanen er Folkerepublikken Kinas viktigste jernbaneforbindelse mellom øst og vest og en av landets travleste. Den er nå dobbeltsporet hele strekningen, og mellom Xuzhou og Lanzhou er den elektrifisert.
Robert Lucas jr.

**Robert Emerson Lucas jr.** (1937-2023) var en amerikansk økonom som jobber ved University of Chicago. Han ble tildelt Sveriges Riksbanks pris i økonomisk vitenskap til minne om Alfred Nobel i 1995 «for å ha utviklet og anvendt hypotesen om rasjonelle  forventninger, og dermed forvandlet makroøkonomisk analyse og utdypet forståelsen av den økonomiske politikken». Han har vært en av de mest innflytelsesrike økonomene i USA siden 1970-tallet. Han har lagt mye av grunnlaget for den makroøkonomiske teorien.

Han har vært gift to ganger og da han skilte seg med sin første kone Rita Lucas i 1988 hadde de en klausul plassert i skilsmisseoppgjøret som sa at hun skulle få halvparten av alle Nobelprispengene som ble vunnet av Lucas i de neste syv årene. Da Lucas vant Nobelprisen i 1995 (fallende akkurat innen fristen) måtte Lucas gi sin ekskone halvparten av premiepengene.

## Referanser




## Eksterne lenker
John Harsanyi

**John Chares Harsanyi** (født 29. mai 1920 i Budapest i Ungarn, død 9. august 2000 i Berkeley i California i USA) var en ungarsk-australsk-amerikansk økonom og vinner av Sveriges Riksbanks pris i økonomisk vitenskap til minne om Alfred Nobel i 1994.

Han er best kjent for sine bidrag til studiet av spillteori og dens søknad til økonomi, spesielt for sin utvikling av en svært nyskapende analyse av spill med ufullstendig informasjon, såkalt bayesiansk spill. 

Han har også gitt viktige bidrag til bruk av spillteori og økonomiske resonnementer i politisk og moralsk filosofi. For sitt arbeid, var han en medmottaker av Nobelprisen i økonomi sammen med John Nash og Reinhard Selten i 1994.

## Referanser


## Eksterne lenker
Richard Stone

**John Richard Nicholas Stone** (født 30. august 1913 i London, død 6. desember 1991 i Cambridge) var en fremtredende britisk økonom, som vant Nobelprisen i økonomi i 1984 for å ha utviklet en regnskapsmodell for bruk på nasjonalt, og senere internasjonalt nivå. Han omtales gjerne som «nasjonalregnskapets far». 

Han var utdannet ved Westminster School ved University of Cambridge fra 1936. Etter endt utdannelse og frem  til andre verdenskrig, jobbet Stone ved Lloyd's Brokers. Under krigen jobbet Stone med James Meade som statistiker og økonom for den britiske regjeringen. Det var på denne tiden de utviklet en tidlig versjon av nasjonalregnskapets far. Etter krigen jobbet Stone som direktør ved den nye avdelingen for anvendt økonomi (1945&ndash;  1955) og som P.D. Leake-professor i finans og regnskap (emeritus fra 1980). Innenfor instituttet grunnla han Cambridge Growth Project, som utviklet *Cambridge Multisectoral Dynamic Model of the British economy (MDM)*. Han ble etterfulgt som leder for Cambridge Growth Project av Terry Barker. Et selskap grunnlagt av medlemmer av instituttet, Cambridge Econometrics, ble grunnlagt i 1987 med Stone som den første ærespresident. Selskapet fortsetter å utvikle MDM og å bruke modellen til å foreta økonomiske prognoser.

## Referanser


## Eksterne lenker

* Selvbiografi (engelsk)
KV44

**KV44** er arkeologenes betegnelse på en grav i Kongenes dal i Egypt. Keramikkskår indikerer at graven ble laget i det Attende dynasti i oldtidens Egypt.

Graven ble brukt på nytt av det 22. dynasti for Tentkerer, første dame under Osorkon I.

## Litteratur
* Carter, Howard:  *Report on Tomb-Pit Opened on the 26th January 1901, in the Valley of the Kings Between no. 4 and no. 8.*  I: *ASAE* 2 (1901), p.&nbsp;144-145

## Eksterne lenker
* Theban kartprosjekt: KV44 - Innbefatter detaljerte kart over de fleste gravene.
Yvo de Boer

**Yvo de Boer** (født 12. juni 1954 i Wien) var generalsekretær for FNs klimakonvensjon (UNFCCC) fra september 2006 til juli 2010. Før han gikk inn i UNFCCC var De Boer Direktør for Internasjonale spørsmål i Departementet for boliger, arealplanlegging og miljø (*Ministerie van Volkshuisvesting, Ruimtelijke Ordening en Milieubeheer*) i Nederland.

Fra mai 2014 er han generaldirektør for Det globale institutt for grønn vekst.

## Eksterne lenker
* Intervju live i Second Life
* Executive Secretary for UNFCCC – Official UNFCCC profile
* Video av intervju med Yvo de Boer om klimaforhandlingene – Fra Climate Change TV
* Yvo de Boer tilsatt som UNFCCC Executive Secretary UN Pressemelding, Bonn, 2006-08-10
* Secretary-General tilsetter Yvo De Boer som Executive Secretary for UNFCCC FN, New York, 2006-08-10
Negotiorum gestio

**Negotiorum gestio**, eller **uanmodet forretningsførsel**, er et rettslig begrep som innebærer at en person forvalter en annens interesser på dennes vegne uten først å ha fått godkjennelse eller anmodning om å gjøre det. Et eksempel er at en oppdager en vannlekkasje hos naboen som er på ferie, og straks bestiller rørlegger. Naboen vil da ha plikt til å betale for rørleggeren. Vilkåret er at det er snakk om en forholdsregel som en må gå ut fra at innehaveren ville ha ønsket foretatt om han hadde vært i stand til å treffe en avgjørelse selv. Reglene om negotiorum gestio kan gi krav på erstatning og de kan frita for straff, f.eks. vil en kunne gå fri for straff for innbrudd dersom en knuser naboens vindu for å stoppe vannlekkasjen. Som straffrihetsgrunn sees prinsippet ofte på som en del av nødretten.

Negotiorum gestio stammer fra romerretten og finnes som prinsipp i de fleste vestlige land. I Norge er reglene ulovfestede.

## Referanser
Ungarns regioner

**[[Ungarn]]s regioner** ble administrativt opprettet i 1999, primært for planlegging og statistiske formål. De fungerer som NUTS-2-enheter (bortsett fra Közép-Magyarország som er en NUTS 1-enhet, delt opp i NUTS 2-enhetene Budapest og Pest fylke.) Hver region består av flere fylker.
 

## NUTS 1 og NUTS 3

Ungarn har 3 statistiske storregioner på nivået NUTS 1: Dunántúl (Transdanubia), Észak és Alföld (Alföld og Nord) og Közép-Magyarország.

Nivået NUTS 3 er identisk med Ungarns fylker.

## Referanser


## Eksterne lenker
*
Eger

**Eger** (tysk: *Erlau*) er en by ved elva Eger i det nordlige Ungarn. Den har  innbyggere (2014), og ligger øst for Mátrafjellene. Eger er fylkeshovedstad i Heves og den nest største byen i Nord-Ungarn (etter Miskolc. Byen er kjent for sitt slott, sine varme kilder, historiske bygninger slik som den nordligste tyrkiske minareten, sitt kjøkken og rødvin.

Eger er et utdannings- og kulturelt sentrum, med flere berømte museer og minnesmerker. Mest kjent er nok festningen og Ungarns nest største katedral, katedralen i Eger.

## Bilder

Megyeszékhely - Heves megye - Eger.jpg|Luftfoto av Eger
Basilika eger.jpg|Katedralen i Eger
Hungary Eger Basilika.jpg|Hovedinngang til katedralet
Minaret (5528. számú műemlék) 8.jpg|Minaret
Eger_Hungary_Dobo Istvan Ter.jpg|Dobó István-plassen
Eger, minorita templom.jpg|Minoriterkirken
Eger - Dobó Square.JPG|Dobó-plassen og borga
Geza Gardonyi Memorial Museum 05.jpg|Géza Gárdonyi Museum
Trinitárius templom (5602. számú műemlék).jpg|Trinitatis-kirken


## Referanser


## Eksterne lenker
*
John Ambrose Fleming

**John Ambrose Fleming** (født 29. november 1849, død 18. april 1945) var en britisk elektroingeniør og fysiker. Han er kjent for å ha funnet opp det første termisk elektroemmisjonsrøret eller vakuumrøret, dioden som senere ble kalt *kenotron* 1904. Han fant også opp høyrehåndsregelen som brukes innen matematikken og elektronikken. Han ble født som den eldste av syv barn.

Fleming-røret, også kalt Fleming-oskillasjonsrør, var en vakuumrørsdiode oppfunnet av John Ambrose Fleming som ble brukt i de tidige dagene ved radiokommunikasjon. På grunn av at dette var verdens første vakuumrør har IEEE beskrevet det som «en av de viktigste utviklingene innen elektronikkens historie», og oppfinnelsen er listet på IEEE Milestones for elektroteknikk.

## Priser (utvalg)
* 1910 – Hughesmedaljen

## Referanser
Olga Rozanova

**Olga Vladimirovna Rozanova**, (russisk: Ольга Владимировна Розанова; født  i Melenki, død 7. november 1918 i Moskva) var en russisk kunstmaler. Hun var en avantgarde-kunstner som knyttet seg til flere stilretninger i samtidskunsten, slik som suprematisme, ny-primitivisme og kubofuturisme.

## Liv og arbeid
Rozanova ble født i Melenki, en småby nær storbyen Vladimir. I 1904 tok hun til med en mangeårig læretid ved kunstskolen drevet av K. Bolsjakov og Konstantin Juon i Moskva. Samtidig studerte hun ved Stroganovs skole for anvendt kunst.

Fra 1911 var Rozanova en av de mest aktive medlemmene av Ungdomsforbundet (Sojuz Molodjozjij). Året etter begynte hun vennskap med futurist-poetene Velimir Khlebnikov og Aleksej Krusjenykh, sistnevnte hennes fremtidige ektemann.

### Suprematisme
I 1916 ble Rozenova med i en gruppe av russiske avantgarde-kunstnere, Supremus, der futuristen Kazimir Malevitsj var den ledende. Ved den tiden hadde maleriene hennes utviklet seg videre fra påvirkningen av kubismen og den italienske futurismen. Bildene tok et fullstendig originalt byks over i ren abstrahering, der bildekomposisjonen er organisert av trykket på synet og med relasjonene mellom fargene.

I 1917-18 laget Rozanova en serie av ikke-fokuserte malerier som hun kalte tsv'etopis'. Hennes ikke-fokuserte komposisjon *1918*, også kjent som *Grønn strime* er et forvarsel om det flate bildet, planet og de poetiske nyansene i fargene til enkelte abstrakt-ekspresjonister.

Olga Rozanova døde i Moskva i en difteri-epidemi, bare 32 år gammel.

## Referanser


## Eksterne lenker
* Krugosvet, Olga Vladimirovna Rozanova (russisch)
Jan Tinbergen

**Jan Tinbergen** (1903–1994) var en nederlandsk økonom. Han mottok Sveriges Riksbanks økonomipris til minne om Alfred Nobel i 1969 (sammen med nordmannen Ragnar Frisch) for sine analyser av økonomiske prosesser og utvikling av dynamiske økonomiske modeller.

Han Tinbergen var sønn av Dirk Cornelis Tinbergen og Jeannette van Eek, og han var den eldste av fem søsken. Hans bror, Niko, mottok også en Nobelpris i 1973 (Nobelprisen i fysiologi eller medisin) for sitt arbeid innen atferdsbiologi, mens hans yngste bror, Luuk ble en kjent ornitolog. Tinbergen studerte matematikk og fysikk ved Universitetet i Leiden under Paul Ehrenfest. I 1929 tok han en filosofisk doktorgrad ved dette universitetet med sin tese som hadde tittelen *«Minimumproblemen in de natuurkunde en de economie»*. I perioden 1929 til 1945 jobbet han, i tillegg til sitt professorat ved Erasmus-universitetet i Rotterdam, for det nederlandske statistiske byrå. 

## Referanser


## Eksterne lenker

*  Presentasjon på Nobelprisens hjemmeside
Carmen Elise Espenæs

**Carmen Elise Espenæs** (født  i Stavanger) er vokalist og grunnlegger av det norske folk metal-bandet Midnattsol og Savn.

Carmen Elise er lillesøster til Liv Kristine Espenæs Krull som er kjent fra Theatre of Tragedy og Leaves' Eyes.

## Diskografi

### Midnattsol
* *Midnattsol* (Demo, 2003)  
* *[[Where Twilight Dwells]]* (Studioalbum, 2005) 
* *[[Nordlys (Midnattsol-album)|Nordlys]]* (Studioalbum, 2008)
* *[[The Metamorphosis Melody]]* (Studioalbum, 2011)
**[[The Aftermath (Midnattsol album)| The Aftermath]]* (Studioalbum, 2018)

### Savn
* *[[Savn (album)|Savn]]* (Studioalbum, 2014) 

## Referanser


## Eksterne lenker
* 
*
Themistokles von Eckenbrecher

**Karl Paul Themistokles von Eckenbrecher** (1842–1921) var en tysk landskaps- og marinemaler. 

## Liv og arbeid
Themistokles von Eckenbrecher ble født i Athen. Faren kom fra en prøyssisk offisersfamilie og hadde studert filosofi og medisin. Moren var italiensk kjøpmannsdatter. Da Themistokles ytret ønske om å bli maler, støttet familien ham ved bosette seg i Potsdam, der han studerte under hoffmaleren Carl Gustav Wegener i 1859&ndash;60, og i Düsseldorf i 1861&ndash;67, der han studerte under Oswald Achenbach. 

Von Eckenbrecher reiste rundt i Europa og malte, han besøkte også Norge. Han reiste også til Midtøsten, kolonier i Afrika og Filippinene. Eckenbrecher vendte tilbake til Tyskland og døde i Goslar, der han er gravlagt.

## Referanser


## Kilder
* Siegfried Gehrecke, *Themistokles von Eckenbrecher*. Goslar: Museumsverein Goslar, 1985.

## Eksterne lenker
*
Anthony Stokes

**Anthony Christopher Stokes** (født 25. juli 1988 i Dublin) er en irsk tidligere fotballspiller med kamper for en rekke klubber, hovedsakelig i England og Skottland. Den målfarlige angrepsspilleren la opp i 2020.

31. august 2010 undertegnet han en fireårskontrakt for Celtic, og debuterte for sin nye klubb 11. september 2010, da Celtic vant 3–0 over Hearts. 6. november 2010 laget han karrierens første hat trick da Celtic vant 9-0 over Aberdeen.

Stokes spilte 9 landskamper for .

## Referanser


## Eksterne lenker
*
Philippe Perakis

**Philippe Perakis** (født 30. mars 1966 i Sveits) er en sveitsisk tidligere profesjonell utfor-syklist. Han var en pionér innen bruk av avansert beskyttelsesutstyr ved utfor på terrengsykkel og bidro til større utbredelse av bruk av overkroppsbeskyttelse i andre hastighetssporter som bl.a. utfor på ski.

På begynnelsen av 90-tallet var Perakis sterkt eksponert i internasjonal terrengsykkelpresse, og en av de mest profilerte og populære terrengsyklistene. Han ble kjent for bruken av ekstreme beskyttelsesdrakter med særskilt spennende utseende (på folkemunne kalt «rustninger») og fulldempede utforsykler med futuristiske design, og ble ofte omtalt som «astronauten». På dette vis bidro han gjennom sin profesjonelle karriere til å gjøre innovasjoner på sykkel og beskyttelsessiden populært og kommersielt utbredt.

Perakis var den første europeiske utøver som vant det tradisjonsrike og ekstreme utforrittet «Mammoth Kamikaze» i USA, der utøverne kommer opp i hastigheter på over 110 km/t. Under en annen konkurranse, verdensmesterskapet i 1990, i en løype kalt the Purgerator, endte Perakis på andreplass i kvalifiseringen, hvorpå han i treningen kjørte ut og brakk armen. En annen rytter hadde to dager tidligere falt og fått brist i både nakken og armen. Perakis hadde kjørt så spektakulært at Greg Herbold, som vant konkurransen og ble verdensmester i utforsykling for 1990, uttalte *«The way he was riding scared me half to death»*.

Det var i 1992, da terrengsykkelsporten fremdeles var i den spede begynnelse, at Perakis på eget initiativ begynte å benytte beskyttelsesutrusning fra motorsykkelbransjen. Hans favoritt var rustninger av italienske Dainese, et verdensledende italiensk konsern innen beskyttelsesbekledning for motorsport. Kort etter etablerte Dainese en egen avdeling dedikert til terrengsykling og annen idrett. Det var først etter dette at Dainese satset på alpint-markedet og at bruk av ryggplater innen alpint ble vanlig, deriblant en slik som alpinisten Aksel Lund Svindal var ikledd ved det stygge fallet i Beaver Creek i 2007.

Etter proffkarrieren arbeidet Perakis som sponsor- og markedsføringssjef for Dainese. Han slo seg deretter opp som konsulent innen merkevarebygging og markedsføring.

## Verv

* SCF, Swiss Cycling Federation, Ansvarlig landslagstrener, 1997-98,
* BAD, Biker Association Downhill, President, 1994-96,
* UCI, Det internasjonale sykkelforbundet, Representant for utøverne, 1994-96
* IOC, Den internasjonale olympiske komité, Guide, 1988-89

## Referanser
Bjørgatunnelen (Sørreisa)

**Bjørgatunnelen** er en 1180 meter lang veitunnel i Sørreisa kommune i Troms, og ble åpnet i 1984.

Den er en del av fylkesvei 7840. Tunnelen er smal, og det er skiltet at moderne lastebiler må kjøre midt i åpningen. Tidligere hadde tunnelen en kuldeport ved nordøstinnslaget hvor man måtte stoppe og vente på grønt lys slik at porten kunne åpne.

Fra 15. august 2017 til 16. mars 2018 ble tunnelen stengt som følge av vedlikeholdsarbeid, og ble oppgradert for å tilfredsstille EUs tunnelsikkerhetsdirektiv.

## Se også
*Veitunneler i Norge

## Eksterne lenker
Bjørgatunnelen i Google Street View
Midnattsol (band)

**Midnattsol** er et gothic/folk metal-band fra Tyskland, med norsk vokalist. Bandet ble etablert i 2002 av den norske vokalist Carmen Elise Espenæs og den tyske gitarist Christian Hector.

## Medlemmer
### Nåværende medlemmer
*Carmen Elise Espenæs &ndash; Vokalist
*Liv Kristine &ndash; Vokalist
*Alex Kautz &ndash; Gitar
*Stephan Adolph &ndash; Gitar, Bassgitar
*Daniel Fischer &ndash; Keybord

### Tidligere medlemmer
* Christian Fütterer &ndash; Gitar
* Christian Hector &ndash; Gitar
* Fabian "Fabz" Pospiech &ndash; Gitar
* Daniel Droste &ndash; Gitar
* Birgit Öllbrunner &ndash; Bassgitar
* Chris Merzinsky &ndash; Trommer
* Matthias Schuler &ndash; Gitar

## Diskografi
**Midnattsol* (Demo, 2003)  
**[[Where Twilight Dwells]]* (Studioalbum, 2005) 
**[[Nordlys (Midnattsol-album)|Nordlys]]* (Studioalbum, 2008)
**The Metamorphosis Melody* (Studioalbum, 2011)
**The Aftermath* (Studioalbum, 2018)

## Eksterne lenker
* 
*
Ljubov Popova

**Ljubov Sergejevna Popova** (russisk: Любовь Сергеевна Попова); født  i Ivanskoje, død 25. mai 1924 i Moskva) var en russisk kunstmaler. Hun tilhørte de russiske avantgardistene. Stilartene kubofuturisme og konstruktivisme gjennomsyrer hovedverkene hennes.

## Liv og arbeid
Popova ble født i landsbyen Ivanskoje ved Moskva. Etter å ha studert ulike typer kunst i flere år, sluttet hun seg til Vladimir Tatlin i Moskva og arbeidet sammen med han. Hennes verk fra denne tiden er preget av kubofuturisme. Sammen med Nadesjda Udaltsova la hun i 1912 ut på en studiereise til Paris. I Paris arbeidet hun videre sammen med Henri Le Fauconnier, Jean Metzinger og André Dunoyer Segonzac på Académie la Palette i bydelen Montparnasse. 1913 vendte Popova hjem til Russland, før hun i 1914 reiste til Frankrike og Italia, der hun kom i nærmere kontakt med futurismen.

Popova var medlem av gruppen Karo-Bube (Бубновый валет) som stilte ut verk i 1914 i Moskva. Hun deltok også i utstillingen 0,10 i Petrograd to år senere. Denne siste utstillingen markerte gjennombruddet for non-figurativ kunst i Russland. Popovas verk fra denne tiden er inspirert av suprematismen.

Fra 1918 arbeidet Popova som kunstprofessor. I 1921 tok hun del i en utstilling av konstruktivist-arbeid. Samme året fjernet hun seg fra malerkunsten, arbeidet i stedet med bok-, porselen- og tekstildesign og mye annet.

Popova døde i 1924 i Moskva av skarlagensfeber, 35 år gammel. En minneutstilling med hennes arbeid ble satt opp i desember det samme året.

## Galleri

Fil:Popova Air Man Space.jpg|Luft. Menneske. Rom. 1912
Fil:L. Popova Untitled.jpg|Uten tittel ca. 1921-22


## Referanser
Kaperskartunnelen

**Kaperskartunnelen** er en veitunnel i Senja kommune i Troms. Den er 630 meter lang og en del av fylkesvei 7862.

## Se også
*Grunnfarnestunnelen
*Sifjordura tunnel
*Veitunneler i Norge

## Referanser
Sophie Gengembre Anderson

**Sophie Gengembre Anderson** (født 1823 i Paris, død 10. mars 1903 i Falmouth) var en fransk-britisk prerafaelittisk maler. 

## Liv og arbeid
Hun ble født i Paris med engelsk mor og fransk far, arkitekten Charles A.C. Gengembre. Som ung studerte hun portrettmaleri under Baron von Steuben i Paris. 
Da februarrevolusjonen brøt ut i 1848 flyttet hun med familien sin til Cincinnati i USA. Der giftet hun seg med den britiske kunstneren Walter Anderson, en annen prerafaelitt. De to dro tilbake til England i 1854. Året etter stilte hun ut sitt første bilde i Royal Academy.

Anderson var en dyktig maler som særlig kunne få frem lyseffekter og folder i klær. Hun malte både portretter og landskapsmalerier, men valgte særlig barn som modeller. Hun malte f.eks. flere italienske bondeunger som hun møtte på Capri.

Sophie Gengembre Anderson døde i sitt hjem i Falmouth, England i 1903.

## Utvalgte verk

Fil:Anderson Sophie The Time Of The Lilacs.jpg|*I syrenenes tid*
Fil:Anderson Sophie Portrait Of Young Girl.jpg|*Portrett av ei ung jente*
Fil:Anderson Sophie Young Girl Fixing Her Hair.jpg|*Ung jente som fikser sitt hår*
Fil:SophieAndersonBirdsong.jpg|*Fuglesang (Kvinner som lytter til fuglesang)*
Fil:SophieAndersonTheHeadOfANymph.jpg|*En nymfes hode*
Fil:SophieAnderson_TheTurtleDoveSmall.jpg|*Turtelduen*
Fil:Anderson Sophie Shepherd Piper 1881.jpg|*Gjeterfløytenist* (1881)
Fil:SophieAndersonTakethefairfaceofWoman.jpg|*Ta av kvinnens skjønne ansikt, [...]*
Fil:Sophie_Anderson_Elaineor_(The_Lily_Maid_of_Astolat)_1870.jpg|*Elaineor av Astolat*
Fil:Anderson Sophie Christmas Time Heres The Gobbler.jpg|*"Christmas Time -- "Here's the Gobbler!"*
Fil:Sophie Gengembre Anderson - Love in a Mist.jpg|*Kjærlighet i skodde*
Fil:Anderson Sophie Ready For The Ball.jpg|*Klar til ballet*


## Referanser
Christian Kipfer

**Christian Kipfer** (født 19. desember 1921, død 2009), var en sveitsisk turner.

Han deltok i OL i 1948, der han fikk to medaljer; sølv i lagkampen og bronse i skranke individuelt. Bronsen i skranke delte han med landsmannen Josef Stalder. Sammenlagt fikk han 5.-plass individuelt, og ble Sveits' tredje beste deltaker. I lagkonkurransen var Sveits kun 0,1 poeng bak Finland.

## Referanser


## Eksterne lenker
* 
* Profil på DatabaseOlympics
Den store moderlosje av det Eklektiske frimurerforbund

**Den store moderlosje av det Eklektiske frimurerforbund** (tysk: *Die Große Mutterloge des Eklektischen Freimaurerbundes*) var en storlosje innenfor tysk frimureri med hovedsete i Frankfurt am Main, som ble grunnlagt i 1741. Storlosjen ble nedlagt i 1935 under det tyske rike. Etter andre verdenskrig ble den ikke gjenopprettet. Storlosjen hadde sin største utbredelse i 1933 med 3&nbsp;500 medlemmer fordelt på 24 losjer. Den var den tredje av de såkalte «humanitære» storlosjer.  Den 19. juni 1949 ble dens losjer tilsluttet Den tyske storlosje av gamle, frie og anerkjente murere.

## Litteratur
*Eugen Lennhoff/Oskar Posner: *Internationales Freimaurer-Lexikon*. Almathea-Verlag München 1980, Reprint von 1932, ISBN 3-85002-038-X
*Helmut Neuberger: *Winkelmaß und Hakenkreuz: Die Freimaurer und das Dritte Reich*. Herbig Verlag, München 2001, ISBN 3-7766-2222-9
*Ferdinand Runkel: *Geschichte der Freimaurerei*. Hobbing, Berlin, 3 Bd., Nachdruck: Edition Lempertz, Bonn 2006, ISBN 3-933070-96-1
Lukas Jutkiewicz

**Lukas Isaac Paul Jutkiewicz** (født 1989) er en engelsk fotballspiller som spiller for .

Jutkiewicz har en fortid fra flere britiske klubber og har spilt for engelske , , ,  og skotske .

Den 15. juli 2014 meldte han overgang fra Middlesbrough til Burnley FC, hvor han skrev under på en treårskontrakt.

## Referanser


## Eksterne lenker
*
Mølnåstunnelen

**Mølnåstunnelen** er en 415 meter lang veitunnel i Harstad kommune i Troms. Den er en del av riksvei 83.

## Se også
*Veitunneler i Norge

## Referanser
Robert Lucy

**Robert Lucy** (født 20. februar 1923) er en tidligere sveitsisk turner.

Han deltok i OL 1948, der han deltok på det sveitsiske laget som vant sølv i lagkampen. Han fikk ingen individuelle medaljer, men fikk 14.-plass i hopp og 16.-plass i bøylehest som beste plasseringer. Sammenlagt kom han på 15.-plass.

## Eksterne lenker
* 
* Profil på DatabaseOlympics
Melchior Thalmann

**Melchior Thalmann** (1924–2013) var en sveitsisk turner.

Han har medaljer fra to OL. Han deltok i OL 1948, der han deltok på det sveitsiske laget som vant sølv i lagkampen som yngstemann på laget med såvidt over 24 år. Han fikk ingen individuelle medaljer, men fikk 20.-plass i skranke og hopp som beste plasseringer. Sammenlagt kom han på 21.-plass, og ble Sveits' nest dårligste utøver.

I neste OL, i Helsingfors i 1952, vant Sveits igjen sølv i lagkonkurransen. Denne gangen fikk han 7.-plass i svingstang som beste individuelle plassering, og han kom på 25.-plass individuelt.

I VM-sammenheng var han med å vinne laggull i 1950 og bronse i 1954.

## Eksterne lenker
* 
* Profil på DatabaseOlympics
* Historiske VM-resultater – Lagkonkurranse
Progeria

**Progeria** (også kjent som Hutchinson-Gilford Progeria Syndrome (HGPS)) er en ekstremt sjelden sykdom, der aldring akselereres slik at den begynner i to-årsalderen. Progeria er forårsaket av en genfeil på det første av de 23 kromosomparene.
## Behandling

Det er ingen effektive behandlingsmetoder. Det har blitt utprøvd med veksthormon og høy-kalori-dietter som i visse tilfeller har vist seg å kunne ha positiv innvirkning. Forventet levealder er mellom 8 og 21 år.

Sykdommen blir mer hyppig studert etter at genet er blitt lokalisert, og antall publikasjoner om tilstanden har steget fra ca. to hvert år til 35 i 2008.

## Referanser


## Eksterne lenker
* The progeria research foundation
* Dagbladet.no: Meningen med livet er å gjøre det beste ut av den levetida du har fått
Hans Bründler

**Hans Bründler** er en tidligere sveitsisk turner.

Han har én internasjonal medalje; han deltok i VM 1954, der han deltok på det sveitsiske laget som vant bronse i lagkampen, bak Sovjetunionen og Japan.

## Eksterne lenker
* Sport-komplett.de – ''Historiske VM-resultater – lagkonkurranse''
Sølvtråd

**Sølvtråd** er tynne og lange sølvbiter som er uttrukket som tråd. 

Foruten å være handelsvare til smykkeproduksjon både profesjonelt og til hobby, er sølvtråd med standardiserte tykkelser den viktigste delen i smeltesikringer, som fortsatt er i bruk i eldre sikringsbokser. Trådene er da laget slik at de smelter og brister ved overskridelse av standardbelastninger målt i ampere, og dermed bryter strømkretsen før ledningsnett eller overledning med gnistgap antenner omgivelsene og lager husbrann.
Anatolijs Gorbunovs

**Anatolijs Gorbunovs** (født 10. februar 1942 i Ludzas fylke, Latvia) er en latvisk politiker. Han fikk utdanning som bygningsingeniør og gjorde karriere i det sovjetiske kommunistpartiet i Latvia fra 1966 til 1988. Hans høyeste stilling var sekretær for sentralkomiteen i partiet. Ulikt de fleste kommunister støttet han uavhengighetsbevegelsen og ble landets talsmann for språk og kultur. Gorbunovs var formann i Det øverste Sovjets presidium (Latvias statsoverhode) fra 1988. 1989&ndash;1990 var han formann for Den latviske sosialistiske sovjetrepublikks øverste sovjet. 1990&ndash;1993 var Gorbunovs formann for Republikken Latvias øverste råd (parlamentsformann og statsoverhode). I 1993 tapte han presidentvalget for Guntis Ulmanis. Gorbunovs sluttet seg da til Latvijas Ceļš og beholdt plassen i Saeimaen til 2002. 1993&ndash;1995 var han formann i Sejmen. Mellom 1995 og 2002 var Gorbunovs utviklingsminister, samferdselsminister og visestatsminister.

I 1995 ble han tildelt Trestjerneordenen.

## Referanser


## Kilder
* *[[Hvem Hva Hvor]]* 1992 side 128
Erbil internasjonale lufthavn

**Erbil internasjonale lufthavn**  er en flyplass som ligger i den nordvestlige delen av byen Erbil (også skrevet Arbil eller Irbil) ved forstaden Ankawa i irakisk Kurdistan.

Flyplassen er administrert av Kurdistan Regional Government under en egen komité av statsministeren og er en av to internasjonale flyplasser i Kurdistan.

## Historie

Flyplassen ble opprinnelig bygget på begynnelsen av 1970-tallet som en irakisk militærbase. Den irakiske regjeringen planla å utvide flyplassen til også å kunne ta sivil lufttrafikk, men etter det kurdiske opprøret i 1991, tok kurdiske styrker over kontrollen i området. Kurdistan Regional Government maktet imidlertid ikke å få til den nødvendige finansiering av utbyggingen før etter invasjonen av Irak. I mars 2003 startet anleggsarbeidene med hjelp fra USA og andre multinasjonale styrker.

## Terminal

Flyplassen har fasiliteter for både gods- og passasjerertrafikk, og har daglige avganger. Erbil International Airport har felles terminal for avganger og ankomster. Bygging av en ny terminal startet 14. november 2007 og sto ferdig Mars, 2010.

## Flyselskaper og destinasjoner

### Passasjertrafikk

### Godstrafikk

## Eksterne lenker
*
Boligbytte

**Boligbytte** er et feriefenomen som startet i Belgia i 1953. 
Ideen er at familier bytter sin bolig med hverandre i ferien slik at ferien blir rimeligere og mer personlig for begge parter.
Dette startet som en utveksling av ferie mellom lærere i Belgia, siden har det blitt en vanlig ferieform i hele verden.

Boligbytte er særlig utbredt i den industrialiserte verden, Europa, Nord-Amerika, Australia og en del andre land.

Filmen *[[The Holiday]]* fra 2006 inneholdt sentrale rollefigurer som benyttet ferieformen.

## Referanser
18. egyptiske dynasti

**18. egyptiske dynasti** varte omkring 1550-1290 f.Kr. og er kanskje det mest velkjente av dynastiene. At dette dynastiet er såpass kjent, skyldes ikke bare dets to hundre og seksti års lange maktperiode, men vel så meget de mange kolossale byggverk - festninger, templer - som herskerne etterlot seg. 

Dynastiet regnes til Det nye rikes epoke i oldtidens Egypt. De mest velkjente av det 18. dynastiets faraoer var dronning Hatshepsut, Thutmosis III, Akhenaton og Tutankhamon. Faraoene av den 18. dynastiet regjerende hovedsakelig fra Teben der de også lot oppføre sine klippegraver og gravtempel. Dynastiet kom til sin slutt etter Tutankhamons død, men de to etterfølgende herskerne innordnes også formelt i den 18. dynastiet.

Egypt ble samlet under Ahmose fra Teben i det 18. dynastiet. 

Flere av faraoene i dette dynasti sendte ut felttog og gjorde store erobringer. Blant de mest kjente var Thutmosis III'  ledelse i slaget ved Megiddo 1457 f.Kr. og slaget ved Kadesj i 1274 f.Kr., under Ramses II 183 år senere.

Litteratur, kunst, vitenskap og arkitektur utviklet seg i den framvoksende stormakten Egypt som førte en ekspansiv utenrikspolitikk i Det nære østen og Nubia. Papyrus Ebers, som er en medisinsk tekst, ble skrevet ned på denne tiden. 

Innen arkitekturen ble store begravelsestempler oppført til faraoene i Teben, ved siden av hverandre i utsmykkede klippegraver i Kongenes dal. Her er for eksempel Tutankhamons grav. Nevnes må også Dronningenes dal, og dens ofte helt uskadede herskermumier (DB/TT320) og Amenophis II' grav (KV35).

Guden Amon i Teben fikk igjen sin stilling som riksgud og hans tempel i Karnak og Luxortemplet utvides, ikke minst under Amenhotep III. I en kort periode i Akhenatens regjeringstid ble Amons posisjon utfordret av kulten til solguden Aton. 

## Kilder
* Björkman, Gun: De gamla egyptierna, Stockholm: Natur och Kultur (1981).

## Se også
*Liste over faraoer
Hans Eugster

**Hans Eugster** (født 27. februar 1929 i Heiden, død 12. november 1956 i Luzern) var en sveitsisk turner.

Han har vunnet medaljer fra ett OL og to turn-VM for Sveits. Han deltok i OL i 1952, der han fikk tre medaljer. Individuelt fikk han gull i skranke og bronse i ringer, delt med Dmitry Leonkin. Hrant Shahinyan vant ringer, foran Viktor Tsjukarin. Med 19,4 poeng var Eugster 0,15 poeng bak sølvet. I den individuelle mangekampen kom han på femteplass. I tillegg var han med og vant sølv i lagkonkurransen, bak Sovjetunionen.

I VM-sammenheng har han medaljer fra to VM. I 1950 fikk han gull i skranke og bronse i ringer, samt gull i lagkonkurransen. I neste VM, i 1954, fikk han bronse i skranke og i lagkonkurransen.

## Eksterne lenker
* 
* Profil på DatabaseOlympics
* Historiske VM-resultater i turn
Blomsterpotteslange

**Blomsterpotteslange** er en ormeslange. Den har spredt seg med menneskelig hjelp til mange deler av verden, og er den terrestriske slangearten som har størst utbredelse.

Den er liten, og er som regel mellom 6 og 16 cm lang. Hodet har en butt snute, og er ikke bredere enn kroppen. Øynene er reduserte, men er synlige som to svarte flekker. Ryggfargen varierer fra sølvgrå til brun og purpursvart, mens buken er grå eller brun. Halen ender i en liten pigg.

Alle kjente eksemplarer av arten er triploide hunner, som formerer seg partenogenetisk. Den trives blant vissent løv i hager og parker, og individer som har gjemt seg i blomsterpotter og i rotklumpen på hageplanter, har bidratt til at arten har spredd seg.  

Arten ble først beskrevet fra India, og hører hjemme i Sør- og Sørøst-Asia. Utbredelsen omfatter nå India (inkludert Andamanene og Nikobarene), Sri Lanka, Pakistan, Nepal, Burma, Thailand, Laos, Kambodsja, Vietnam, Malaysia, Indonesia, Filippinene, Sør-Kina, Taiwan, Ryukyuøyene, Australia, Ny-Guinea, mange øyer i Stillehavet, Den arabiske halvøy, tropisk Afrika, Seychellene, Komorene, Maskarenene, Madagaskar, Mexico, Iran, Guatemala, øyene i Karibia, USA (Florida og Hawaii), Egypt, Libya og Gran Canaria.

## Litteratur

* 
* 

## Eksterne lenker
* 
*  Snakes of Southeast Asia: Brahminy Blind Snake
* J.D.'s Herp Page: Brahminy Blind Snake (''Ramphotyphlops braminus'')
* ARKive: Brahminy blind snake (''Ramphotyphlops braminus'')
Francis Danby

**Francis Danby** (født 16. november 1793 nær Wexford, død 9. februar 1861 i Exmouth) var en britisk kunstner av irsk opprinnelse. Han tilhørte og var særs viktig i retningen kjent som Bristol School. Danby malte særlig landskapsmalerier, gjerne svært dramatiske, og mange med bibelske motiv.

## Liv og arbeid
### Bakgrunn
Francis Danby og hans tvillingbror ble født nær Wexford sør på Irland. Faren var gårdbruker med et ganske lite jordstykke. Familien hans flyttet til Dublin etter at faren døde i 1807. Francis Danby lærte å male ved Royal Dublin Society og av den unge maleren James Arthur O'Connor. 

### Karriere
Sammen med O'Connor og en annen kunstner, George Petrie, dro han til London i 1813. Etter dette, og fram til 1824, bodde Danby i Bristol, der han giftet seg.

For *The Upas Tree* (1820) og *The Delivery of the Israelites* (1825) ble Danby valgt inn i Royal Academy, og slo seg etter dette ned i London. Danby besøkte Norge i 1825, og lagde mange senere malerier med motiv herfra.

Danby hadde økonomiske og ekteskapelige problemer som toppet seg i 1829, da han samtidig ble forbigått som fullverdig medlem av Royal Academy til fordel for John Constable. En skandale som endte med at kona forlot han gjorde at Danby dro utenlands. Han bodde en tid i Paris før han slo seg ned ved Genfersjøen i Sveits. 

Rundt 1840 dro Francis Danby tilbake til England ettersom sønnene James og Thomas, som begge skulle bli kunstnere, hadde vokst opp. Danby slo gjennom på nytt med verk som *The Deluge*, *The Golden Age* og *The Evening Gun*. Han bosatte seg i Exmouth i Devon, der han døde i 1861.

I ettertid er Francis Danby i stor glad blitt glemt av den britiske kunstverdenen, og mange av verkene hans er gått tapt.

## Referanser


## Kilder
* Francis Danby ved visual-arts-cork.com
* *Concise Dictionary of National Biography*, Oxford University Press, 1992
* Allen Staley: Review: Francis Danby, *The Burlington Magazine*, 1975 

## Eksterne lenker
*
Jack Günthard

**Jakob «Jack» Günthard** (født 8. januar 1920 i Hirzel, død 7. august 2016 i Biel/Bienne) var en sveitsisk turner.

Han deltok i OL i 1952, der han fikk to medaljer. Individuelt fikk han gull i svingstang, kun 0,05 poeng foran Alfred Schwarzmann og Josef Stalder som delte sølvet. I den individuelle mangekampen kom han på 17.-plass. I tillegg var han med og vant sølv i lagkonkurransen, bak Sovjetunionen.

I VM-sammenheng har han medaljer fra to VM. I 1950 var han med og vinne gull i lagkonkurransen, mens han var med og vant bronse i lagkonkurransen i 1954.

I EM-sammenheng har han vunnet to medaljer, begge i 1957. Her fikk han gull i svingstang og skranke (delt med Joaquim Blume fra Spania).

## Referanser


## Eksterne lenker
*
Den store frimurerlosjen Zur Eintracht

**Den store frimurerlosjen Zur Eintracht** (tysk: *Die Große Freimaurerloge Zur Eintracht*) var en storlosje innenfor tysk frimureri med hovedsete i Darmstadt, som ble grunnlagt den 1. desember 1844. Storlosjen ble nedlagt i 1935 under det tyske rike. Etter andre verdenskrig ble den ikke gjenopprettet. Storlosjen hadde sin største utbredelse i 1932 med 900 medlemmer fordelt på 10 losjer. Den var en av de såkalte «humanitære» storlosjer.  Den 19. juni 1949 ble dens losjer tilsluttet Den tyske storlosje av gamle, frie og anerkjente murere.

## Litteratur
* Ferdinand Runkel: *Geschichte der Freimaurerei*. Edition Lempertz, Bonn 2006, Reprint von 1932,  ISBN 3-933070-96-1
* Eugen Lennhoff/Oskar Posner: *Internationales Freimaurer-Lexikon*. Almathea-Verlag München 1980, Reprint von 1932, ISBN 3-85002-038-X
* Helmut Neuberger: *Winkelmaß und Hakenkreuz*. Herbig Verlag, München 2001, ISBN 3-7766-2222-9
16. århundre f.Kr.

## Hendelser
*1530 f.Kr. – Amorittene inntok Sumer.
*Religiøse tekster på vedisk skrevet av indoarier i India.
*Mitanniriket dannet.
*Stonehenge bygget i Wiltshire, England.
* Første dokumenterte vulkanutbrudd fra Etna.

## Fødsler
...

## Dødsfall
...
Hans Schwarzentruber

**Johannes «Hans» Schwarzentruber** (født 25. mars 1929 i Luzern, død 23. november 1982) var en sveitsisk turner.

Han har vunnet medaljer i ett OL og ett turn-VM for Sveits. Han deltok i OL i 1952, der han var han med og vant sølv i lagkonkurransen, bak Sovjetunionen. Individuelt fikk han 18.-plass i skranke som beste resultat. Han deltok også ved OL i 1960, der han fikk 31.-plass i skranke som beste resultat individuelt, og Sveits kom bare på 8.-plass i lagkonkurransen.

I VM-sammenheng har han én medalje; bronse i lagkonkurransen i 1954.

## Referanser


## Eksterne lenker
* 
* Profil på DatabaseOlympics
* Historiske VM-resultater i turn
Jean Tschabold

**Jean Louis Tschabold** (født 25. desember 1925, død 29. april 2012) var en sveitsisk turner.

Han vant medaljer i ett OL og to turn-VM for Sveits. Han deltok i OL i 1952, der han fikk én medalje, sølv i lagkonkurransen. Individuelt fikk han ingen medaljer, men fikk femteplass i skranke, sjetteplass i svingstang og åttendeplass i bøylehest, noe som bidra til hans åttendeplass i den individuelle mangekampen.

I VM-sammenheng har han medaljer fra to VM. I 1950 var han med og vinne gull i lagkonkurransen, mens han var med og vant bronse i lagkonkurransen i 1954.

## Referanser


## Eksterne lenker
* 
* Historiske VM-resultater i turn
* Médaillé d’argent aux JO, le Vaudois Jean Tschabold s’est éteint
Langlitinden

**Langlitinden** (også skrevet Langelitinden) er et fjell på øya Andørja i Ibestad kommune i Troms fylke. Det har en høyde på  meter over havet, og er Skandinavias høyeste øytopp. Under toppen på nordøstsiden ligger isbreen Blåisen.

Det er flere ruter å gå for å  komme til toppen. Den mest vanlige er å starte i Straumbotn og følge merket sti opp til Innerholvatnet og så fortsette oppstigningen til toppen. Andre ruter kan være fra Kråkrøhamn og Vasskaret.
__NOTOC__
## Se også
* Liste over fjell i Skandinavia

## Fotnoter



## Referanser




## Eksterne lenker
* Turbeskrivelse med kart og bilder
Marcel Adatte

**Marcel Adatte** er en tidligere sveitsisk turner.

Han har vunnet tre VM-medaljer for Sveits, alle fra VM 1950 i Basel. Her fikk han sølv i bøylehest (bak landsmannen Josef Stalder) og sølv i den individuelle mangekampen (bak landsmannen Walter Lehmann). I tillegg vant Sveits gull i lagkonkurransen.

## Eksterne lenker
* Historiske VM-resultater i turn
Leon Bashir

**Leon Israr Bashir** (født 1979) er en norsk skuespiller, manusforfatter og regissør. 

## Biografi
Bashir er som skuespiller best kjent fra filmene *[[Izzat]]* (2005) og *[[Tomme Tønner]]* (2010) samt TV-serien *[[Kodenavn Hunter]]*. I tillegg har han også vært med i TV-seriene *[[Familiesagaen de syv søstre]]* og *[[Fox Grønland]]* og filmen *[[Schpaaa]]* (1998). Han har skrevet manus til filmene *[[Izzat]]* (sammen med regissøren av samme film, Ulrik Imtiaz Rolfsen) og *[[Tomme Tønner]]*. I sistnevnte sto han også for regien. Han har også vært med i kortfilmer av NRK Svart humor og Satiriks. I 2017 spilte Bashir hovedrollen i *[[Gjengangere (film)|Gjengangere]]* (2017), en film han selv hadde idé, manus, regi og produsentansvar til. Bashir er pakistansk familiebakgrunn og hevder at Izzat inneholder «visse selvbiografiske trekk».

Bashir ble i 2011 ble dømt for to tilfeller av grov vold mot en kvinne og en mann.  Han ble dømt under særdeles skjerpende omstendigheter, og politiet så alvorlig på saken. Han rømte også fra Trøgstad fengsel, men ble hentet inn igjen og satt under streng bevoktning.

Under utdelingen av Amandaprisen 2018 stormet Bashir scenen og holdt en tale der han skal ha rettet kritikk mot den norske filmbransjen. Han ble like etter ført ut av salen av vakter. Arrangøren av Amandaprisen, TV 2, klippet bort hendelsen før visning på fjernsyn. Bashir var nominert til prisen for beste mannlige skuespiller for *Gjengangere*. Prisen gikk til Adil Hussain for *[[Hva vil folk si]]*.

## Filmografi
### Skuespiller
* *[[Gjengangere (film)|Gjengangere]]* (2017)
* *[[Tomme Tønner 2|Tomme Tønner 2 – Det brune gullet]]* (2011)
* *[[Kodenavn Hunter]]* (2007)
* *[[Tomme Tønner]]* (2010)
* *[[Izzat]]* (2005)
* *[[Fox Grønland]]* (2001)
* *[[Schpaaa]]* (1998)
* *[[Familiesagaen De syv søstre]]* (1997–2000)

### Manusforfatter
* *Gjengangere* (2017)
* *Tomme Tønner 2 – Det brune gullet* (2011)
* *Tomme Tønner* (2010)
* *Izzat* (2005)

### Regissør
* *Gjengangere* (2017)
* *Tomme Tønner* (2010)

## Referanser


## Eksterne lenker
*
Ernst Gebendinger

**Ernst Gebendinger** (født 10. februar 1926 i Winterthur, død 23. mai 2017 samme sted) var en sveitsisk turner.

Han har vunnet medaljer fra ett OL og ett turn-VM for Sveits. Han deltok i OL i 1952, der han var med og vant sølv i lagkonkurransen. Individuelt fikk han ingen medaljer, og fikk 25.-plass i bøylehest som beste resultat individuelt.

I VM-sammenheng har han tre medaljer VM i 1950. Individuelt fikk han gull i hopp og sølv i frittstående. I tillegg vant Sveits gull i lagkonkurransen.

## Referanser


## Eksterne lenker
* 
* Profil på DatabaseOlympics
* Historiske VM-resultater i turn
Den tyske store landslosje

**Den tyske store landslosje** (tysk: *Die Große Landesloge der Freimaurer von Deutschland*) er en storlosje innenfor tysk frimureri med hovedsete i Frankfurt am Main, som ble grunnlagt den 27. desember 1770 i Berlin av Johann Wilhelm Kellner von Zinnendorf som var en generalmedikus i den prøyssiske hær. Storlosjen er en av de tre såkalte «gammelprøyssiske storlosjene».

Storlosjen praktiserer det svenske Frimurersystem. Dette er et høygradgradsystem som også praktiseres av den Norske Frimurerorden, den Svenske Frimurerorden, den Danske Frimurerorden, den Islandske Frimurerorden og Stor Capitlet i Finland. Medlemskap i ordenen krever kristen tro, og ordenen betrakter Jesus Kristus som deres øverste stormester.

Den 19. juni 1949 ble fire av dens St. Johanneslosjer tilsluttet den tyske storlosje av gamle, frie og anerkjente murere. I 1958 inngikk ordenen i et storlosjeforbund sammen med sistnevnte og den store nasjonale moderlosjen Til de tre glober. Dette forbundet har siden 1970 hatt navnet Tysklands forente storlosjer, da det ble utvidet med ytterligere to storlosjer.

## Litteratur
* Helmut Neuberger: *Winkelmaß und Hakenkreuz*. Herbig Verlag, München 2001, ISBN 3-7766-2222-9
* Ferdinand Runkel: *Geschichte der Freimaurerei*. Edition Lempertz, Bonn 2006, ISBN 3-933070-96-1
* GLLFvD (Hrsg.): *Handbuch der GLLFvD 2007*, Verlag Rudolf Stade

## Eksterne lenker
* Storlosjens hjemmeside
Richard Dadd

**Richard Dadd** (født 1. august 1817 i Kent, død 7. januar 1886 i Crowthorne, Berkshire) var en engelsk maler best kjent for findetaljerte bilder av alver. Det best kjente verket hans er *The Fairy Fellers Master-Stroke* (1855–64) som henger i Tate Gallery i London.

## Liv og arbeid

Dadd var en apotekersønn født i Kent. Han viste tidlig talent for tegning, og ble 20 år gammel tatt inn ved Royal Academy of Arts. I 1842 ble han tatt med av Sir Thomas Phillips, en tidligere borgermester, på en ekspedisjon til Midtøsten. Mens de seilte på Nilen i Egypt endret Dadd helt personlighet, han hallusinerte og var voldelig. De andre i følget trodde først han hadde fått solstikk, mens Dadd selv mente han var besatt av den gamle egyptiske guden Osiris.

Da Dadd kom tilbake til England våren 1843 tok familien ham med til Kent for at han skulle komme seg. I august fikk han for seg at faren var djevelen, og drepte ham med kniv. Richard Dadd flyktet til Frankrike, men da han underveis til Paris prøvde å drepe en medturist med et barberblad, ble han overmannet og arrestert. Han ble sendt til sinnssykehuset Bethlem Royal Hospital, der han ble værende i tjue år. I 1864 ble han flyttet til Broadmoor-asylet, der han døde i 1886. Dadd skapte de fleste mesterverkene sine som pasient på disse sykehusene.

## Referanser


## Kilder
* Dadd, Richard: *The Oxford Companion to English Literature*. Ed. Margaret Drabble. Oxford University Press, 2000. Oxford Reference Online. Oxford University Press.  Open University.  11. July 2008

## Eksterne lenker
*
Arkeologiåret 1902

**Arkeologiåret 1902** er en oversikt over blant annet utgravninger, fødte og avdøde personer med tilknytning til arkeologi i 1902.

## Ekspedisjoner
*Bison(okse), i taket på en hule i Altamira, Spania aksepteres som autentisk, datert til ca.  f.Kr. Oppdaget i 1879.

## Utgravninger
* Haakon Shetelig graver ut en skipsgrav i Grønhaug ved Avaldsnes, Karmøy.
* Leopoldo Batres starter de første store utgravningene i Monte Albán
* E. A. Wallis Budge begynner et prosjekt ved Meroë
* Ludwig Borchardt leder Deutsche Orient-Gesellschafts sine utgravninger av den egyptiske oldtids nekropolis Abusir.

## Funn
* Mai – Antikytheramekanismen
* 7. september – Solvognen Trundholmsvognen blir funnet Trundholm Mose i Odsherred, Nord-Sjælland i forbindelse med den første pløyingen av området.
* Lansing-mannen
* Etruskisk stridsvogn i Monteleone di Spoleto
* Tuxtla-statuett
* Böyük Dəhnə, oldtidskulturgjenstand
* Gravstedet KV45 (Userhet) i Kongenes dal i Egypt oppdages av Howard Carter mens han arbeider for Theodore M. Davis.

## Publikasjoner

## Andre hendelser
*Det egyptiske museet i Kairo flytter inn i sin nåværende bygning ved Tahrir-plassen.

## Fødsler

|-
|Mai
|30. || Seton Lloyd ||  || arkeolog og assyriolog ||align=center|93 ||align=center|1996 || 
|}
* 19. februar – Humfry Payne, britisk arkeolog (død 1936)
* 10. mai – Ian Richmond, britisk arkeolog med Romerriket som spesialitet (død 1965)
* 12. juni – Mario Attilio Levi, italiensk historiker og arkeolog (død 1998)
* 15. juni – Gian Piero Bognetti, italiensk historiker og arkeolog (død 1963)
* 16. juni – Françoise Henry, fransk forsker med kunst og kunsthåndverk fra tidlig irsk middelalder som fagfelt (død 1982)
* 30. juni – Luciano Laurenzi, italiensk arkeolog og kunsthistoriker (død 1966)
* 2. juli – Walter Bryan Emery, britisk egyptolog (død 1971)
* 25. juli – Hans Jürgen Hundt, tysk arkeolog (forhistorisk tid) (død 1990)
* 20. desember – Margherita Guarducci, italiensk arkeolog (død 1999)
* Arvid Andrén, svensk klassisk kunsthistoriker og arkeolog (død 1999)

## Dødsfall

* 11. januar – Adam Flasch, tysk arkeolog (født 1844)
* 13. januar – Jacques Gabriel Bulliot, fransk vinhandler og amatørarkeolog (født 1817)
* 23. februar – Frederick Spurrell, engelsk geistlig og arkeolog (født 1824)
* 26. september – Eduard Hula, østerriksk klassisk arkeolog (født 1862)
* 12. oktober – Felix Hettner, tysk arkeolog (provinsiell romersk)  (født 1851)
* 20. oktober - Achille Gennarelli, italiensk patriot, politiker og arkeolog (født 1817)

## Referanser